JohanHeinsen/ENO huggingface dataset:
Odense Adresse-Contoirs Efterretninger, 1848-10-13
Østerrig. De keiserl. Manifester angaaende Ungarn bestemte - foruden Rigsdagens Lukning, dens Beslutningers Kassation og Jellachichs Udnævnelse til Generalkommandant og keiserl. Kommissarius i Ungarn og Bilandene - at Friherre v. Resey skulde være ungarsk Ministerpræsident, at Landet skulde stilles under Krigsloven og at Grev Lambergs Mordere skulde straffes paa det Strængeste. - Blandt de under Kampen i Wien faldne er General Brede; Regimentet Nassau, alene mistede 20 Mand. En senere Beretning anslaaer de Saaredes og Faldnes Antal til 3040 Studenter, 60270 Nationalgarder og ligesaa mange Militaire.
Odense Adresse-Contoirs Efterretninger, 1848-10-13
Ministrene Kraus og Hornbostl havde vægret sig ved at kontrasignere den efterladte keiserlige Proklamation.
Odense Adresse-Contoirs Efterretninger, 1848-10-13
Rigsdagen har overdraget Dhrr. Doblhof, Kraus og Hornbostl foreløbig at føre alle Ministerier at foreslaae Keiseren et nyt Ministerium og at blive i uafbrudt Forbindelse med Rigsdagen.
Odense Adresse-Contoirs Efterretninger, 1848-10-13
Tydskland. Frankfurterforsamlingen har deels med 200 mod 187 og deels med 244 mod 137 Stemmer antaget, at alle godsherrelige Rettigheder, Tiender, Servituter o. s. v. kunne afløses paa den Bebyrdedes For Norge. langende. Uden Erstatning ophæves alle Besidderen af en Eiendom tilkommende Høihedsrettigheder, Privilegier og alle deraf følgende Jndkomster. Jagtret paa fremmed Grund ophæves uden Erstatning; Enhver har Jagtret paa egen Grund.
Odense Adresse-Contoirs Efterretninger, 1848-10-13
Det hedder, at der Vinteren igjennem i Frankfurt og Omegn skal ligge 10,000 Mand Rigstropper. "O. P.A. Zeit." mener, at det i Længden ikke vil lade sig gjøre at undertrykke de sig stedse fornyende Opstande over hele Tydskland blot ved den kostbare Soldatermagt; den seer alene Frelsen i at Centralmagten styrkes og at der skabes Tilstande, som tilfredsstille Nationens store Masse, der da selv vilde modsætte sig Angreb paa den lovlige Orden. 4 af de Personer der med Stikbreve forfølges som Auerswalds og Lichnowskys Mordere, ere arresterede i Strassburg og udleverede af den franske Regjering. Rigsforsamlingen har udnævnt tvende Kommitteer, til at afgive Betænkning om den frankfurtske Overappellationsrets Andragende om at de Deputerede Blum og Gunther maae drages i Undersøgelse angaaende Jndholdet af 3 Numere af den af dem udgivne, Rigsdagstidende" og 3itz, Simon v. Trier og Schloffel arresteres og sættes under Anklage for at have ægget til Oprør og Mishandling af Deputerede. Saavel under denne Forhandling som den følgende Dag, da der diskuteredes om meget strenge Straffe for Angreb og Fornærmelser mod Forsamlingen og dens Medlemmer, gik det meget stormende til. v. Gagern brugte flere Gange Ordet "Frækhed, men fik det tilbage; den Dep. Stavenhagen sagde om Vincke: "Den Karl maa kastes ud "Venstre rasede paa det Afskyeligste, siger, Borsenh., Den 2 ds. indtraf i Frankfurt en Deputation fra Sigmaringen for at tilbyde Centralmagten Fyrstendømmet som rigsumiddelbart Territorium; Svaret - hedder det - vil allerede være overbragt ved de afsendte Rigstropper; ifølge "Mannh. Zeig." er Fyrsten allerede gjenindsat i sit lille Land. - "Allg, Zeit." lader sig melde fra Frankfurt, at Danmark har indvilget i en Modisikation af Vaabenstilstanden, som maa tilfredsstille alle Fornuftige i Hertugdømmerne.
Odense Adresse-Contoirs Efterretninger, 1848-10-13
Norge. "Times beretter, at Hambro & Søn London og Sammel Heine i Hamborg have afsluttet et Laan paa 4,500,000 Mark Banke for den norske Regjerings Regning, hvilken Sum skulde anvendes til Handelens, navnlig Træhandelens Understøttelse. Laanet er et 4 pCt., afsluttet til 83 og skal være tilbagebetalt i Løbet af 30 Aar.
Odense Adresse-Contoirs Efterretninger, 1848-10-13
Fædrelandet. Blandinger. Under 4 ds. er af det kgl. Generaltoldkammer udstedt et Cirkulaire, hvori det hedder: Ethvert i Hertugdømmet Slesvig hjemmehørende Skib, som maatte ankomme til noget Toldsted i Kongeriget, uden at være forsynet med Mærket, Dansk Eiendom, hvad enten et andet Mærke i sammes Sted er anbragt, eller ikke, bliver for Jndgaaende at behandle som uprivilegeret, saavel hvad Told-som Skibsafgifter angaaer, men iøvrigt, saafremt dansk Flag føres, ikke at standse eller opholde fra Toldvæsenets Side. Det efter Hertugdømmernes oprørske Regjerings befaling muligen indbrændte ulovlige Mærke udhugges; "Dansk Eiendom indbrændes i dets Sted og nyt dansk Maalebrev meddeles mod taxtmæssig Betaling; hvornæst Skibet for Udgaaende behandles som indenlandsk. Kollegiet forbeholder sig efter Omstændighederne paa Ansøgning at fritage for Behandling som uprivilegeret Skib for Jnd gaaende, naar det maatte kunne behørigen oplyses, at det danske Nationalitets=Mærke ved Vold af insurrektionelle Autoriteter er udhugget og desl. - Befindes derimod noget i Slesvig hjemmehørende Skib, hvad enten det er forsynet med Mærket "Dansk Eiendom eller ikke, at føre andet Flag end det Danske, bliver det at standse indtil nærmere Ordre; ligesom ogsaa de Kongelige Toldkrydsere ville have, i fornødent Fald med Magt, at opbringe til nærmeste Toldsted i Kongeriget ethvert saadant Skib, som af dem antræffes. For at have heiset ulovligt Flag, vil ingen Undskyldnings grund af den danske Regjering blive taget for Fyldest. - Hvad de i Hertugdømmet Holsteen hjemmehørende Skibe angaaer, da vil indtil videre ingen Fordring være at gjøre paa Tilstedeværelsen af de danske Nationalitets=Mærker, hvorimod de, forsaavidt disse savnes, ville være at behandle som uprivilegerede.
Odense Adresse-Contoirs Efterretninger, 1848-10-13
Krigsministeren har under 9 ds. udstedt følgende Armeebefaling: "Da Armeen efterhaanden har erholdt det for samme foreløbigen tilstrækkelige Antal af Krigsreserve-Officerer, vil der for Fremtiden og navnlig for deres Vedkommende, som ikke allerede nu ere ansatte som Frivillige, for at kunne indtræde i hiin Stilling, blive fordret den nøiagtige Opfyldelse af de Betingelser og Vilkaar, som ere foreskrevne i de herhen hørende Bestemmelser, saasom i Bestemmelserne for Ansættelse og Forfremmelse af 28 April 1842, Kgl. Resolution af 1 Decbr. 1842, Bestemmelserne af 26 og 31 Marts d. A. og de allerb. approberede Avancementsbestemmelser af 8 April d. A.,
Odense Adresse-Contoirs Efterretninger, 1848-10-13
Børsenh." beretter fra Kjøbenhavn, at Krigsministerens Adjutant, Kapt. v. Harbou, er vendt tilbage fra Paris.
Odense Adresse-Contoirs Efterretninger, 1848-10-13
J de sidstankomne Hamborgerblade berettes endvidere fra Hertugdømmerne, at Frederik af Noer er med 120 St. for Rendsborg valgt til Repræsentant i Landsforsamlingen. - Bonin vedbliver at inspicere Tropperne i Hertugdommerne. - "Landsforsamlingenvilde den 12 de følge den provisoriske Regjering til Slesvig; den har nedsat en Kommittee til at afgive Betænkning om Prof. Ravits Andragende om selvstændig Indretning af de Underviisningsanstalter, der hidtil have været fælleds med Danmark, saasom Kadet skolen, Veterinairanstalten &c. - J en Skrivelse fra Apenrade vil Man bevise Byens tydske Sind deraf, at den paatænkte Høitideligholdelse af Kongens Fødselsdag kunde undertrykkes ved et Politiforbud. J Sundeved - heder det - ere Bønderne, med Undtagelse af Broager, Sattrup og Dyppel Sogne vel ikke ligefrem opsætsige, men skye dog enhver officiel Berørelse med de provisoriske Embedsmænd og ville hverken betale ordentlige eller overordentlige Skatter uden Tvang. Hert bestyrkedes de af en foregiven Yttring af Kongen under hans Ophold paa Als at Bønderne om de end vilde gjøre Tydskerne en Foræring ved at betale dem Skat, dog ligefuldt maatte betale til ham. Man venter imidlertid en god Virkning af en Afdeling schleswigholsteinske Dragoner, der nu er stationeret i Sundeved, ligesom en anden Afdeling er detascheret til Haderslev Amt.
Odense Adresse-Contoirs Efterretninger, 1848-10-13
Fædrelandet mener at der alt kunde været, eller i alt Fald endnu er god Anledning for den danske Regjering til paa officiel og solen Maade at oplyse Europa om den stedse frækkere Maade, hvorpaa Vaabenstilstandens Betingelser trædes under Fødder af de Provisoriske i Hertugdømmerne.
Odense Adresse-Contoirs Efterretninger, 1848-10-13
Til Gothenborg er i disse Dage ankommet en Skonnert ladet med Stykgods og hjemmehørende i Teuselsbrücke. Da Skibet er forsynet med slesvigholsteenske Papirer, har Toldkammeret i Gothenborg, anseet det for at have tabt sin Ret til at ansees som dansk, og at Lasten bør underkastes en Toldforhøielse af 40 pCt., som indkommet i hvad Man kalder ufri Fartøi. Herimod have Lastmodtagerne protesteret, og det vil være interessant at see, hvordan dette Spørgsmaal endelig vil blive afgjort. (Flp.) Flp." meddeler fra Kjøbenhavn: "Flere Cappeler Skibe ere i disse Dage ankomne hertil Havnen med dansk Flag, men forsynede med slesvigholsteenske Papirer, i hvilken Anledning fra Handelsministeriet er udkommet Cirkulaire, ifølge hvilket slige Skibes Ladning skal behandles som ufri og fortoldes i Forhold dertil (see ovenfor 1).¬
Odense Adresse-Contoirs Efterretninger, 1848-10-13
J længere Tid, hedder det i en Beretning fra Kiel af 3 Octbr., befinder sig ikke meere noget dansk Krigskib udenfor vor Havn, der ogsaa allerede igjen er bleven besøgt af flere danske Jagter fra Øerne.
Odense Adresse-Contoirs Efterretninger, 1848-10-13
Jfølge Vaabenstilstandens Artikler skulde jo enhver politisk og Krigsfange udvexles og løslades, og dog - skrives der fra Flensborg - sidder endnu en af vore Medborgere, Tømmermester Rathjen, arresteret i Rendsborg. Og hvorfor Fordi han er bleven sin Konge tro, ikke har villet blive Meeneder og lade sig tvinge til at anerkjende den provisoriske Regjering. Noget maa der gjøres, J danske Ministre - slutter Beretningen - thi Herrer, hvad skal Enden ellers blive. Siden den 6te har Roligheden i Haderslev været uforstyrret, men de Danske vove sig ikke ud om Aftenen, og flere have forladt Byen. - Den 5te om Aftenen var i "Bürgerverein Generalforsamling i Anledning af en fra Olshausen i Kiel udgaaet Opfordring til alle Borgerforeninger at slutte sig sammen og i dette Øiemed at sende Delegerede til et almindeligt Møde i Kiel. Opfordringen skal være af republikansk Tendents, og den mødte ikke liden Modstand. En med ringe Majoritet fattet Beslutning, at følge Opfordringen, tilbagetoges den følgende Dag. Den 7de ankom Lieutnant Matheson med 50 Mand slesvig-holsteensk Kavalleri, hvoraf 14 Mand droge til Gram, formodentlig for at virke for Skatternes Jnddrivelse. Befolkningen synes imidlertid fast at have besluttet ikke at ville betale. (Ribe Av.)¬
Odense Adresse-Contoirs Efterretninger, 1848-10-13
J Apenrade havde Politiet forbudt Jlluminationen den 6 Octbr.; 9 Huse bleve desuagtet illuminerede, hvorfor Eierne bleve arresterede, men dog frigivne Dagen efter. Byen er besat af Hamborgere, der synes at behandle de Danske langt mere humant end Badenserne. "Hamb. Corr." meddeler fra Hannover: De sydtydske Tropper, som vendte tilbage fra SlesvigHolsteen og marscherede her igjennem, bleve vrede, naar Man talte med dem om Felttoget mod Norden. De meente, at Man ikke saa let vilde faae dem derhen igjen. De havde havt slet Qvarteer og uvant Kost og for Udfoldelse af tydsk Patriotismus ikke fundet nogen ret Jordbund; ogsaa ville de have bemærket, at den daværende Egn med sine Moradser ei var synderlig indrettet for Krigslegen. Dog meest havde de forundret sig over, at de i Slesvig ikke havde fundet nogen tydsk, men dansk Aand. En Würtemberger sagde: Vi ere ingen Tyrker, for med Jld og Sværd at omvende de Dansksindede til Tydskheden. Menneskets Villie er dets Himmerige!"¬
Odense Adresse-Contoirs Efterretninger, 1848-10-13
J "Dannevirke skrives fra Skodborgaa af 3 dennes: Det hedder, at de Gaarde i Nordslesvig, især i Haderslev Amt, hvis Eiere vedblive at være paafærde i dansk Retning, skulle have en stærk militair Besætning at føde paa, der da, foruden at pine og plage Familien Nat og Dag og afgive et Skrækkebillede for Naboerne, skulle undertrykke enhver Bevægelse i dansk Aand i Gaarden. Det seer galt ud paa slesvigsk Grund. Forleden patrouillerede Tydskerne lige til Kongeaaen. De opkræve svære Skatter. - Samme Blad meddeler fra den jydske Grændse: J Haderslev hersker en uhyggelig Stemning, og der er endnu ingen Postforbindelse med Kolding, saa at Man kun kan erfare Noget fra hiin berømte tydske By igjennem de Bønder, der besøge Byens Torv. Den provisoriske Amtmand raser nu ikke blot mod Bønderne, men har endogsaa drevet sin egen Svigermoder ud af Amtmandsboligen. Skatterne inddrives ved Hjælp af Militairet, idet 10 a 12 Mand ledsage Skattekræveren. Hvor de ingen kontante Penge kunne faae, gjøre de Udpantning i de rørlige Eiendele, hvilke de strax bortføre, formodentlig for at sælge dem ved offentlig Auktion i andre Egne. - De dansksindede Borgere i Haderslev have svoret paa, at naar det danske Militair, som de vente hver Dag, viser sig imellem Haderslev og Christiansfeldt, saa ville de spærre Sønderbro, og ikke lade en eneste Schleswig=Holsteiner, undslippe. J den tydske Leir synes i disse Dage at være megen Forvirring, og Enkelte forlade Byen. De Efterretninger, som de tydske Voldsmænd modtage sydfra, synes ikke at stemme med deres Forventninger. - J Ribe gjøres Tilberedelser for at modtage den 12te Jnfanteribataillon i Garnison, Huusnummere opfriskes, der skrives Jndqvarteringsbilletter o. s. v. - Den 1de, fandt et ikke ubetydeligt Opløb Sted i Broager. Glarmesteren sammesteds, der er provisorisk Sandemand, skulde nemlig i denne Egenskab exeqvere adskillige Udvurderinger i Anledning af den udskrevne Krigsskat. Hans Hænders Gierning, alle Husets Vinduer bleve ituslagne. Samme Skjæbne havde hans tydsksindede Medindvaanere. Paa Øieblikket reqvirerede imidlertid de stakkels Schleswigholsteinere Militair hos Vedkommende, hvilket ventedes til Stedet Tirsdag Aften. (Dyke.)
Odense Adresse-Contoirs Efterretninger, 1848-10-13
Fra Kiel hedder det af 3 dennes at det i alFald er vist, at den nye Regjerings Medlemmer skulle tages iblandt de 8 Personer, der nævnes i Tilsætningen til 7de Artikel af Vaabenstilstands-Konventionen.
Odense Adresse-Contoirs Efterretninger, 1848-10-13
- Ved Valget i Thisted Amts 2det Distrikt (Thisted) hvor Ag. Lützhøft valgtes med 185 St. og den konkurrerende Kand. Høiesteretsadvocat Rotwidt havde 179 St., erholdt den konserv. Kand. Provst Michelsen, kun 2 Stemmer. Den af Høiesteretsadv. Rotwidt holdte Tale - siger "Thist. Av." - vandt meget Bifald, og ligesom den valgte Agent Lützhøft er en indsigtsfuld Mand, især i de kommercielle og industrielle Anliggender, saaledes var det at ønske, at en Kapacitet som Førstnævnte med hans alsidige Kundskaber og sjeldne Talegaver ogsaa maatte have været valgt, og afbenyttet i den tilstundende Rigsforsamling.
Odense Adresse-Contoirs Efterretninger, 1848-10-13
Pastor Grundtvig blev, som bekjendt, ikke valgt, i Kjøbenhavns 11te Distrikt, uagtet det for nogle Dage siden afholdte Prøvevalg havde viist sig til hans Gunst. Han fik imidlertid paa Valgdagen et betydeligt Antal Stemmer, (313, Kapt. Tuxen 369), og Utilfredsheden hos de talrige Vælgere i Nyboder, der havde stemt paa ham og saaledes have seet sig overstemte, yttrede sig derved, at endeel af disse i Torsdags Eftermiddags begave sig i et Tog til Pastor Grundtvigs Bopæl, hvor de ved en Deputation erklærede, at det havde været deres inderlige Ønske at see ham valgt, hvorfor Gutterne meente, at Sagen burde gjøres om. Grundtvig gjorde dem imidlertid opmærksom paa det Umulige heri, men yttrede, at da han saae det var dem saa meget om at gjøre, at faae ham til Rigsdagsmand, saa vilde han andrage, paa hos Regjeringen at blive kongevalgt, i hvilken Anledning han udbad sig sine Vælgeres Understøttelse i et skriftligt Andragende. Dette blev naturligviis med stor Glæde lovet, og Toget forføiede sig bort efter at have bragt Pastor Grundtvig et jublende flere Gange gjentaget Hurra. (Eft. Nørrej. Tid.)
Odense Adresse-Contoirs Efterretninger, 1848-10-13
Nu synes det at blive Skik, at anbefale de Kandidater, der have ligget under i Valgkampen, til Regjeringens særdeles Opmærksomhed ved Kongevalgene. Naar dette skeer med Hensyn til saa fremragende Notabiliteter, som Grundtvig, kan det være i sin Orden, endskjøndt det maa synes overflødigt; men i andre Tilfælde er det et Minoritets-Votum, der er i Modstrid med Valgenes hele folkelige Betydning. J Skive-Distriktet har Man saaledes allerunderdanigst ansøgt om at faae Rektor Olsen med paa gl. Kongevei. Hr. O. er en hæderlig Kapacitet, men saadanne Jndstillinger forblive desuagtet en Misbrug, der tilmed vil endnu mere besværliggjøre Regjeringens, allerede noksom vanskelige, Hverv ved Kongevalgene, naar disse skulle udføres paa en nogenlunde tilfredsstillende Maade. Jnd stillinger maatte ogsaa i al Fald snarere gjælde Saadanne, som ikke allerede have modtaget Folkets Dom i Valgkampens Udfald. (Aalb. Av.)
Odense Adresse-Contoirs Efterretninger, 1848-10-13
Aarhuus har lidt et smerteligt Tab, idet Døden har bortrevet en af Byens høitagtede Embedsmænd, Kancelliraad Herredsfoged og forhenværende Stænderdeputeret John Finsen. Den Afdøde, af Fødsel en Jslænder, havde i sine forskjellige Livsstillinger, ved sin retskafne, aabne og frisindede Charakteer, gjort sig agter og afholdt af Alle, som kjendte ham. (Aarh. Av.)
Odense Adresse-Contoirs Efterretninger, 1848-10-13
Kopulerede paa Lindenborg: Pastor Hansen, Kapellan til Hellebek og Tikjøb i Sjælland og Jfr. A. Kirstein; i Aalborg: Tobaksfabrik. C. W. Obel og Frøken Victoria Hansen.
Odense Adresse-Contoirs Efterretninger, 1848-10-13
Odense. (Dagsposten.) Under 29 Septbr. er der meddeelt allerh. Konfirmation paa den af Fyens Stiftsøvrighed for Kasserer ved bemeldte Stifts offentlige Midler, Justitsraad C. F. Schlegel, udfærdigede Bestalling som Regnskabsfører og Kasserer ved Odense Kommunitet.
Odense Adresse-Contoirs Efterretninger, 1848-10-13
Jfølge "Flyst." ere Kongevalgene i Onsdags bestemte i Statsraadet.
Odense Adresse-Contoirs Efterretninger, 1848-10-13
(Jndsendt.) Til hvilken Grad Forræderiets fule Aande har gjennemtrængt den æreløse Clique, den Deel af Hertugdommernes Befolkning, som under Navn af Slesvigholstenere gjør Fordring paa at repræsentere den intelligente Deel af Hertugdømmernes Beboere, aabenbarer sig iblandt saa mange Kjendsgierninger, ogsaa af den jesuitiske Skrivelse i Altonaer Merkur, hvori en af Partiet, en Forræder af en Præst, aflæser sit Paternoster. Denne samvittighedsløse Munk vil med Skjærsildens truende Svøbe sønderknuse Grev Carl Moltke Nutschauls faste, fædrelandssindede, mandige Charakteer, vil ved Hjælp af jesuitiske Floskler tvinge ham til at vig den Plads han indtager, som temporairt Regjerings Medlem over et ædelt, forledt og forvildet Folk, for en Forræder som hine intelligente Oprørere udaf deres Midte af Majestætsforbrydere ville sætte i hans Sted. Men han glemmer, denne Ulv i Faareklæder, at der sidder en Drot paa Danmarks Throne, som, naar han lover, saa bryder han ikke sit Løfte, og at derfor Jntet vil blive forandret i de ratihaberede Vaabenstilstands Betingelser; han glemmer, at de Mænd, som Kongen har kaldet til sit Raad, ville vide at holde paa Danmarks Ære, paa Kongens givne Løfte, saalænge der endnu er Mænd og Vaaben i det danske Rige; han glemmer, at Grev C. Moltke Nütschau er en af disse ædle, faste og kraftige Characterer, der tør see den Forbryderhob under Øine, som har vovet at gjøre Oprøimod deres retmæssige Herre og Konge; han glemmer, at det danske Folk har Trofasthed og Styrke i dets Enighed til at møde den Niddingskare, som vil rive en Deel af dets Brødre bort fra det broderlige Bryst for at slutte dem i Tydskhedens Lænker, hvorfor de hverken have Tunge eller Hjerte; han glemmer, at den danske Konge, som har sat Mildheden og Eftergivenheden dens sidste Grændse, vil møde i den forestaaende Kampagne med en Hær og et Folk, der vil kræve Retfærdighed og Hævn over Høiforræderne, og da vee dem, disse giftige Slanger, Braaden vil blive dem udreven af det forpestede Svælg og deres Bid vil blive Fortvivlelsens afmægtige Krampetrækninger i Tilintetgjørelsens og Dødens Nat - og da læse denne de Fordømtes Medskyldige paany sin Rosenkrands, hvis han da endnu har Ord for sin Tanke. - J Udnævnelser og Entledigelser. Under 4 Octbr. er Grev C. F. Schulin paa Ansøgning i Naade entlediget som Ridejunker under Staldetaten og derhos udnævnt til Hofjægermester, den 7de er Kjunker, Major i Generalstaben, P. F.v. Steinmann, benaadet med Kammerherrenøglen; Sognepræst for Harring og Slagstrup Meenigheder i Aalborg Stift, C. L. Poulsen, beskikket til Sognepræst for Vestervig og Agger Menigheder i samme Stift; ordineret Catechet og første Lærer, ved Borgerskolen i Kallundborg, M. P. Hansen, til Sognepræst for Oddens Menighed i Siellands Stift,
Odense Adresse-Contoirs Efterretninger, 1848-10-13
Ind= og udklarerede Skibe ved Odense Toldkammer, Jndgaaede: den 11 Octbr., J. Hoffmann af og fra Faaborg, Jagten de 3 Venner med Korn, den 12te, F. Hansen af Munkebo, fra Endeelave, Baad med Kartofler, N. Jensen af Rudkjøbing, fra Aarhuus, Jagten Johanne Marie med Cichorie og Tobak: B. Bengtsson af Fiskebekskihl, fra Drammen, Galeasen Johanne med Trælast. P. Lund af Kullen, fra Halmstad. Jagten Eugenia med Trælast; den 13de, C. Malmsteen, af og fra Østerriiser, Sluppen Anna med Trælast. Udgaaede: den 11 Octbr., C. C. Bang af Odense, til Engelland, Jagten Laurine Sophie med Byg: J. Andersen af Odense, til Nyborg, Jagten det lille Forsøg, ballastet: S. Christensen af Odense, til Assens, Jagten Christine med Rug, meel; C. F. Nielsen af Odense, til Assens, Jagten Lykkens Prøve med Rugmeel. Odense Kirkenyt.
Odense Adresse-Contoirs Efterretninger, 1848-10-13
Frue Sogn. Døbte: den 7 Octbr., Billedhugger P. L. R. Strieglers Datter: Hansine Juliette Adolphio Striegler; Fadd.: Jfrr. J. M. Frandzen og C. J. L. Frandzen, Kjøbmand C. J. Frandzen og Handelsbet. C. F. Hansen. - Ægteviede: den 13de, Blikkenslagerm. Robertus Augustinus Hand werk og Pigen Maren Hansdatter. - Begravede: den 12te, Graver ved Frue Kirke, Ditlev Wilmann Nielsen, 74 Aar. f. D., Dagleier Jørgen Nielsens Datter, Christiane Jacobine Kirstine Jørgensen, 3 Aar; s. D., Tømmersvend Niels Jørgensens Datter, Maren Kirstine Jørgensen, 3 1/2 Aar. Kornpriser i Odense den 13 Octbr. Hvede 5 a 6 1/2 Rbd., Rug 21 Mk., Bog 19 a 22 Mk., Havre 14 a 16 Mk., Ærter 21 a 27 Mk.
Odense Adresse-Contoirs Efterretninger, 1848-10-13
AVERTISSEMENTS. At min kjære Datter, Petrea Kristine Thomsen, 30 Aar gammel, er ved Døden afgaaet den 12 Octbr.
Odense Adresse-Contoirs Efterretninger, 1848-10-13
efter længere Tids Svaghed og 7 Ugers Sygeleie, bekjendtgjøres sørgeligst for fraværende Slægt og Venner af hendes dybtsørgende Moder og Sødskende. Odense den 13 Octbr. 1848. Ane sal. Thomsen, født Jensen. Marie sal. Nielsen, født Thomsen. Mine Thomsen.
Odense Adresse-Contoirs Efterretninger, 1848-10-13
Stort Kunstfyrværkeri i Kongens Have.
Odense Adresse-Contoirs Efterretninger, 1848-10-13
Efter Opfordring agter Undertegnede førstkommende Søndag den 15 Octbr. 1848 saafremt Veirliget tillader det, at afbrænde et stort Kunstfyrværkeri i Kongens Have, hvorimellem vil blive fremstillet: Schleswigholsteinernes Flugt igjennem Flensborg, og til Slutning Slaget ved Dyppel Mølle. Det nærmere erfares ved Plakater. C. Hoffmann.
Odense Adresse-Contoirs Efterretninger, 1848-10-13
Hvo, som maatte have Noget at fordre hos Undertegnede, bedes inden imorgen Middag at henvende dem i min Bopæl hos Hr. Pastor Wiberg. Charles O. Meyer, Assistent ved Central-Infanteri-Depotet.
Odense Adresse-Contoirs Efterretninger, 1848-10-13
Skibsleilighed fra Hull. Skipper C. C. Bang med Jagten Laurine Sophie afgaaer om circa 14 Dage fra Hull til Odense, anbefalende sig for Stykgods. Hans Adresse er: Dhrr. H. Roberts & Co. 2 Skrædersvende kunne strax erholde stadigt Arbeide hos Skræder A. L. Hansen paa Nørregade. Sammesteds kan en Dreng strax antages i Lære, enten fra Byen eller fra Landet.
Odense Adresse-Contoirs Efterretninger, 1848-10-13
En flink Dreng kan strax antages i Saddelmagerlære hos Chr. Bardram.
Odense Adresse-Contoirs Efterretninger, 1848-10-13
En flink Dreng kan strax blive antaget i Lære hos Saddelmager Carl Hansen i Faaborg.